stanford-oval/wikipedia huggingface dataset:
Euroopan patenttijärjestön hallintoneuvosto

Euroopan patenttijärjestön hallintoneuvosto on Euroopan patenttijärjestön toimielin, jonka tehtävänä on valvoa Euroopan patenttiviraston toimintaa. Hallintoneuvosto koostuu EPC-jäsenmaiden edustajista ja heidän varamiehistään, jotka valitsevat keskuudestaan puheenjohtajan sekä varapuheenjohtajan. Puheenjohtajan ja varapuheenjohtajan toimikausi on kolme vuotta, mutta heidän toimikautensa voidaan uusia. Suomea hallintoneuvostossa edustaa Patentti- ja rekisterihallituksen pääjohtaja.
Hallintoneuvoston työskentelyä valmistelee hallintoneuvoston hallitus (Board 28), johon kuuluu hallintoneuvoston puheenjohtaja, varapuheenjohtaja ja kolme EPC-jäsenmaan edustajaa. Hallituksen kokouksiin osallistuvat myös hallintoneuvoston talouskomitean (Budget and Finance Committee) ja patenttilakikomitean (Committee on Patent Law) puheenjohtajat sekä EPOn pääjohtaja.
Aiheesta muualla

Hallintoneuvoston kokoonpano (englanniksi)
Elsa Marttila

Elsa Johanna Marttila-Strandén (1. heinäkuuta 1921 Kälviä – 16. tammikuuta 2007 Kokkola) oli suomalainen kansakoulunopettaja ja ruotsin kielellä kirjoittanut nuortenkirjailija.
Marttila valmistui kansakoulunopettajaksi Tammisaaren opettajaseminaarista. Hän suoritti myös humanististen tieteiden kandidaatin tutkinnon 1973.
Marttila toimi opettajana eläkkeelle jäämiseensä saakka vuoteen 1980. Hän kirjoitti myös pakinoita ja artkkeleita paikallislehtiin.
Teoksia

Nimellä Elsa Marttila:
Den ljusnande framtid är vår. Söderström, Helsingfors 1943
Men somt föll i god jord. Bro, Åbo 1944
Svalorna flyga högt i dag. Borgå stifts ungdomsförbund, kyrkans ungdoms förlag, Helsingfors 1945, uusi painos Västkusten, Karleby 1999
Hur skall det gå?. Borgå stifts ungdomsförbund, kyrkans ungdoms förlag, Helsingfors 1947
Nimellä Elsa Marttila-Strandén:
Ljus och skugga. Borgå stifts ungdomsförbund, kyrkans ungdoms förlag, Helsingfors 1955
Nisse tänker sjöman bli : Finlands svenska nykterhetsförbunds tävlingsskrift 1960. Finlands svenska nykterhetsförbund, Vasa 1960
Embd

| Embd |
| --- | --- |
 Kylän keskustaa.
 vaakuna

 Embd
 Koordinaatit: 46°13′N, 7°49′E 
Valtio:   Sveitsi
Kantoni:  Valais
Hallintoalue:  Vispin alue
Pinta-ala:  
 – Kokonaispinta-ala:  13,36 km²
Korkeus:  807–3 201 m
Väkiluku (31.12.2017)  (vakinaiset asukkaat):  301
 – Väestötiheys:  23 as./km²
 
 www.embd.ch 
Infobox OKVirheellinen NIMI-arvo: 
Embd on kunta Sveitsissä Valais’n kantonissa. Siellä on noin 300 vakinaista asukasta. Embd on yksi Vispin hallinnollisen alueen (saks. Bezirk Visp) 19 kunnasta.
Sijainti

Embd sijaitsee Valais’n saksankielisessä osassa Mattertalissa, Matter Vispa -joen länsipuolella. Kunnan asutus on keskittynyt joen varteen Kalpetranin kylään 900 metriin korkeuteen ja Embdin kylään noin 1 400 metrin korkeuteen.
Valtaosa Embdista on vuoristoa, Valais’n Alppeja. Kunnan korkein vuori on Schwarzhorn (3 201 m).
Liikenneyhteydet

Kalpetranissa on rautatieasema, jonne on säännöllinen rautatieliikenne Vispistä ja Zermattista. Kalpetraniin johtaa myös maantie Matter Vispan itäpuolelta Stalden–Täsch-maantieltä. Embdiin on köysiratayhteys Kalpetranista ja maantieyhteys Staldenista.
Aiheesta muualla

Kuvia tai muita tiedostoja aiheesta Embd Wikimedia Commonsissa
Pfaffen, Edwin: Embd (Sveitsin historiallisen tietosanakirjan artikkeli) Historisches Lexikon der Schweiz (HLS).  17.10.2005. Bern:  Stiftung HLS. (saksaksi), (ranskaksi), (italiaksi)
Elsa Montell-Saanio

Montell-Saanio 1960-luvun keskivaiheilla.
Elsa Henrika Montell (Montell-Saanio) (29. joulukuuta 1926 Rovaniemi – 17. elokuuta 2019 Rovaniemi) oli suomalainen tekstiilitaiteilija. Hän modernisoi lapinraanua uudistamalla sen värejä. Hänen suunnittelutöihinsä kuuluu raanuja, täkänöitä ja batiikkia. Auttin ja Meltauksen kappelien alttarivaatteet ovat hänen suunnittelemiaan.
Taiteellisen ja taideteollisen työnsä hän aloitti 1950-luvun alussa Rovaniemen maalaiskunnan Oikaraisen kylässä, ja hän yhdisti perinteeseen jälleenrakennusajan tekstiilitaidetta. Hän perusti taidekutomo Lapin raanun ja työllisti paikallisia kutojia. Hän menestyi muotoilun kansainvälisissäkin näyttelyissä, hän sai esimerkiksi tunnustusta Milanon trienaalissa 1957, Brysselin maailmannäyttelyssä 1958 ja Kaliforniassa 1966. Montel-Saanio sai pohjoiskalotin kulttuuripalkinnon 1966, Lapin läänin taidepalkinnon 1978 ja valtion ylimääräisen taiteilijaeläkkeen toukokuusta 1987 alkaen.
Montell-Saanio oli valokuvaaja Matti Saanion ensimmäinen puoliso ja heidän tyttärensä on tekstiilitaiteilija Kristiina Wiherheimo.
Kirjallisuutta

Pirkko Tenkama ja Sisko Ylimartimo: Arktinen horisontti : jokivarren värjäri Elsa Montell ja hänen taiteensa. 1998.
Kimmo Kaakinen: Elsa Montell – taiteilija yhtä maiseman kanssa. Raito 2/1998
Elämänkaaripsykologia

Elämänkaaripsykologia on kehityspsykologian alaan kuuluva psykologian osa-alue, jossa tutkitaan, miten elämänkaaren eri tapahtumat vaikuttavat ihmisen kehitykseen. Ihmisen kehityksen ajatellaan jatkuvan koko elämän ajan ja ihmisen varhaisempi kehitys heijastuu myöhempään kehitykseen. Ihminen ohjaa aktiivisesti kehitystään, mutta ympäristö, ja toisaalta biologiset tekijät, asettavat kehitykselle mahdollisuuksia ja rajoituksia.
Elämänkaaripsykologian merkittävän teoreetikon Daniel Levinsonin mukaan  mukaan elämä on 6-8 vuotta kestävien vakaiden vaiheiden ja siirtymien vuorottelua. Siirtymävaiheessa ihminen tarkastelee tilannettaan, pohtii tekemiään valintoja ja muuttaa niitä ajatellen seuraavaa elämänvaihetta.
Esanatoglia

| Esanatoglia |
| --- | --- |
 Esanatoglia
 Esanatoglia
 Koordinaatit: 43°15′13″N, 12°57′5″E 
Valtio:   Italia
Alue:  Marche
Maakunta:  Macerata
Pinta-ala:  
 – Maa:  47,91  km²
Korkeus:  446 (min. 300 - maks. 1 227) m
Väkiluku (2014):  2 108 
 – Väestötiheys:  44  as./km²
 
 Kunnan kotisivut 
Infobox OKVirheellinen NIMI-arvo: 
Esanatoglia on kunta Italiassa Marchen alueella olevassa Maceratan maakunnassa. Kunnassa on runsaat 2 000 asukasta.
Kunnan tunnetuin asukas on keskiaikainen taidemaalari Diotallevi di Angeluccio.
Aiheesta muualla

Kuvia tai muita tiedostoja aiheesta Esanatoglia Wikimedia Commonsissa
Emily Browning

| Emily Browning |
| --- | --- |
 Browning vuonna 2011.
Henkilötiedot
Koko nimi:  Emily Jane Browning
Syntynyt: 7. joulukuuta 1988 (ikä 35) Melbourne, Australia
Näyttelijä
Taiteilijanimet:  Em
Merkittävät roolit:  Babydoll (Sucker Punch) Violet Baudelaire (Lemony Snicketin surkeiden sattumusten sarja) Katie Hardwood (Aavelaiva)
Aiheesta muualla
IMDb
Elonet
Emily Jane Browning (s. 7. joulukuuta 1988 Melbourne, Australia) on australialainen näyttelijä, jonka tunnetuimpia rooleja ovat  Laura Moon sarjassa American Gods (2017–), Katie Hardwood elokuvassa Aavelaiva (2002), Violet Baudelaire elokuvassa Lemony Snicketin surkeiden sattumusten sarja (2004) ja Babydoll elokuvassa Sucker Punch (2011).
Browning teki ensimmäisen elokuvaroolinsa kymmenvuotiaana televisioelokuvassa The Echo of Thunder vuonna 1998. Elokuvien ohella hän on esiintynyt televisiosarjassa After the Deluge ja Evermore-yhtyeen musiikkivideossa ”Light Surrounding You”.
Browning oli ennakkoon kirjailija Stephenie Meyerin suosikki Bella Swanin rooliin vuoden 2008 Twilight – Houkutus -romaanifilmatisoinnissa ja sen jatko-osissa. Browningia pyydettiin koe-esiintymään roolia varten pian The Uninvited -elokuvan kuvausten päättymisen jälkeen, mutta hän kieltäytyi vedoten edellisestä roolityöstä seuranneeseen väsymykseen. Twilightin pääosaan valittiin Kristen Stewart.
Filmografia

The Echo of Thunder (1998)
High Flyers (1999)
Thunderstone (1999)
Blue Heelers (2000-2002)
Halifax f.p: Playing God (2001)
The Man Who Sued God (2001)
Blonde (2001)
Aavelaiva (2002)
Ned Kelly (2003)
Darkness Falls (2003)
After the Deluge (2003)
Lemony Snicketin surkeiden sattumusten sarja (2004)
Stranded (2005)
The Uninvited (2009)
Sleeping Beauty (2011)
Sucker Punch (2011)
Vieras (2013)
Summer in February (2013)
Magic Magic (2013)
Plush (2013)
God Help the Girl (2014)
Pompeji (2014)
Legend (2015)
Palkinnot

Voitot:
2002 Australian Film Institute Young Actor's Award (Halifax f.p: Playing God)
2005 Australian Film Institute International Award for Best Actress (Lemony Snicket's A Series of Unfortunate Events)
Ehdokkuudet:
1999 Australian Film Institute Young Actor's Award (The Echo of Thunder)
2003 Australian Film Institute Young Actor's Award (After the Deluge)
2005 BFCA Awards: Best Young Actress (Lemony Snicket's A Series of Unfortunate Events)
2005 Young Artist Awards: Best Performance in a Feature Film, Leading Young Actress (Lemony Snicket's A Series of Unfortunate Events)
Aiheesta muualla

Kuvia tai muita tiedostoja aiheesta Emily Browning Wikimedia Commonsissa
Emily Browning Elonetissä.
Emily Browning Internet Movie Databasessa. (englanniksi)
FC Paços de Ferreira

FC Paços de Ferreira on jalkapalloseura Paços de Ferreiran kaupungista Portugalista. Seura on perustettu 5. huhtikuuta 1950. Edustusjoukkue pelaa kaudella 2018–2019 Portugalin toiseksi korkeimmalla sarjatasolla LigaPro:ssa.
Kaudella 2008–2009 joukkue sijoittui toiseksi Portugalin Cupissa hävittyään finaalissa Portolle 1–0.
Kaudella 2012–2013 joukkue sijoittui Portugalin liigassa kolmanneksi ja pääsi osallistumaan Eurooppa-liigaan.
Aiheesta muualla

Paços de Ferreiran virallinen kotisivu (portugaliksi)
FC POHU

| FC POHU |
| --- | --- |

Koko nimi:  Pohjois-Haagan Urheilijat
Perustettu:  1957
Kaupunki:  Helsinki
Kenttä:  Selekta Areena
– kapasiteetti:  200
Sarja:  Nelonen
Puheenjohtaja:  Esko Manninen
Päävalmentaja:  Juha-Pekka Partanen
Infobox OKNimi-testi OK: 
Pohjois-Haagan Urheilijat eli FC POHU on vuonna 1957 perustettu helsinkiläinen jalkapalloseura. Sen perustivat Haagan asukkaat 1950-luvulla kasvaneen kaupunginosan omaksi seuraksi. Alun perin seura luotiin yleisseuraksi, mutta jalkapallo on ollut tärkeä osa seuran toimintaa alusta saakka ja vuodesta 1978 lähtien seuran ainoa laji. Sitä ennen seuralla oli toimintaa myös jääkiekossa, jääpallossa, käsipallossa ja lentopallossa.
Seuran miesten edustusjoukkue pelasi ensimmäisen kerran Kakkosessa kaudella 1977 voitettuaan edellisenä kesänä III divisioonan lohkovoiton ratkaisseessa uusintaottelussa Puotinkylän Valtin 2–1. Seura nousi Kakkoseen uudestaan kauden 2012 päätteeksi. Miesten edustusjoukkueen lisäksi seuralla on useita miesten ja naisten joukkueita sekä lähes 30 juniorijoukkuetta.
Aiheesta muualla

Seuran sivusto
Pohjois-Holland

| Pohjois-Holland Noord-Holland (hollanti) Noard-Holland (länsifriisi) |
| --- | --- |
 Pohjois-Hollandin kunnat vuonna 2018.
 Lippu:  Vaakuna
 Sijainti
Valtio:  Alankomaat
Provinssi:  Noord-Holland
Kuntia:  48
Hallinto:  
 – hallinnollinen keskus:  Haarlem
 – Komissaari:  Arthur van Dijk (VVD)
Pinta-ala:  4 091,76 km²
 – sisävesi:  1 420,73 km² 
Väkiluku:  2 706 044
 – väestötiheys:  1013 as./km²
Lyhenteet:  
 – ISO 3166:  NL-NH
 
Provinssin viralliset kotisivut
Pohjois-Holland, myös Noord-Holland (aiemmin Pohjois-Hollanti), on maakunta Alankomaiden luoteisosassa. Sen pääkaupunki on Haarlem. Maakunnan suurin kaupunki on Alankomaiden pääkaupunki Amsterdam. Provinssin väkiluku on 2 669 084 (vuonna 2010) ja pinta-ala 2 670 neliökilometriä.
Maantiede

Pohjois-Holland muodostaa niemimaan, joka sijaitsee Pohjanmeren ja IJsselmeerin välissä. Yli puolet maakunnan maapinta-alasta on patoamalla paljastettua merenpohjaa ja on korkeudeltaan merenpinnan tason alapuolella.
Pohjois-Hollandin tärkeimmätselvennä kaupungit ovat Amsterdam, Haarlem, Hilversum, Den Helder, Alkmaar, Zaandam ja Hoorn. Texelin saari on myös osa Pohjois-Hollandia.
Historia

Pohjois-Holland muodostettiin vuonna 1840, kun Hollanti jaettiin kahteen maakuntaan: Pohjois- ja Etelä-Hollandin.
Kunnat (2018)

| 0 | 1 | 2 |
| --- | --- | --- |
|  Aalsmeer  Alkmaar  Amstelveen  Amsterdam  Beemster  Bergen  Beverwijk  Blaricum  Bloemendaal  Castricum  Den Helder  Diemen  Drechterland  Edam-Volendam  Enkhuizen  Gooise Meren  |  Haarlem  Haarlemmerliede en Spaarnwoude  Haarlemmermeer  Heemskerk  Heemstede  Heerhugowaard  Heiloo  Hilversum  Hollands Kroon  Hoorn  Huizen  Koggenland  Landsmeer  Langedijk  Laren  Medemblik  |  Oostzaan  Opmeer  Ouder-Amstel  Purmerend  Schagen  Stede Broec  Texel  Uitgeest  Uithoorn  Velsen  Waterland  Weesp  Wijdemeren  Wormerland  Zaanstad  Zandvoort  |
Länsi-Friesland

Länsi-Friesland on alue, joka on osa Pohjois-Hollandia, mutta sitä ei tule sekoittaa Frieslandin maakuntaan. Se koostuu seuraavista kunnista:
| --- | --- |
 (Alkmaar)  Drechterland  Enkhuizen  Heerhugowaard  (Hollands Kroon)  Hoorn :  Koggenland  Langedijk  Medemblik  Opmeer  (Schagen)  Stede Broec
Aiheesta muualla

Kuvia tai muita tiedostoja aiheesta Pohjois-Holland Wikimedia Commonsissa
Provincie Noord-Holland (hollanniksi)
De officiële site van Toerisme Noord-Holland (hollanniksi)
Erja Tielinen

| Erja Tielinen> Henkilötiedot |
| --- | --- |
Syntynyt: 30. joulukuuta 1956 (ikä 67) Västerås, Ruotsi
Ammatti:  kuvanveistäjä
Taiteilija
Ala:  kuvanveisto
Aiheesta muualla
Kotisivut
Erja Tielinen (s. 30. joulukuuta 1956 Västerås) on suomalainen kuvanveistäjä. Kuvanveiston ja näyttelytoiminnan lisäksi hän on suunnitellut monia mitaleja ja juhlarahoja.
Tielinen on opiskellut kuvanveistoa Suomen taideakatemian koulussa vuosina 1977–1981. Tämän lisäksi hän on opiskellut taidehistoriaa Helsingin yliopistossa.
Tielisen tekniikkana on pronssin ja valujen ohella ollut teräsrungon päälle kipsistä ja tekstiilistä muovaillut karheat veistokset, jotka on viimeistelty sellakalla ja liitujauholla.
Tieliselle myönnettiin taiteilijaeläke vuonna 2021. Hänen teoksiaan on mm Amos Andersonin ja Tampereen taidemuseon kokoelmissa. Hän on toiminut Suomen Mitalitaiteen Killan hallituksen jäsenenä ja varapuheenjohtajana 1980-luvulla. Hänen tyttärensä Kira Leskinen on myös taiteilija.
Mitaleja ja juhlarahoja

2021 Oppivelvollisuuslaki 100 vuotta -juhlaraha
2020 Lasten oikeudet ja lastensuojelutyö Suomessa – Mannerheimin Lastensuojeluliitto 100 vuotta -juhlaraha
2018 Zacharias Topelius 200 vuotta -juhlaraha
2012 Helene Schjerfbeck -erikoiseuro
2007 Suomen Mitalitaiteen Killan vuosimitali ‘Elämän värit’
2004 Presidentti Tarja Halonen -mitali, Paasikivi-seura
2004 Tove Jansson ja muumit hopeamitalisarja, Rahapaja Moneta
2000 Aleksis Kiven ja suomalaisen kirjallisuuden juhlaraha
1996 Helene Schjerfbeck ja kuvataiteen juhlaraha
1982 Jääkiekon MM -juhlaraha
1981 Helsingin yliopistollisen keskussairaalan mitali, uudistettu 2001
Aiheesta muualla

Erja Tielinen Kansallisgallerian kokoelmissa
Erja Tielinen Finnassa
Erja Tielinen Kuvataiteilijamatrikkelissa
Erja Tielisen verkkosivut
Ember Falls

Ember Falls on tamperelainen metalliyhtye, joka perustettiin vuonna 2010. Se toimi perustamisvaiheessa nimellä Mekanism, jonka se vaihtoi nykyiseen elokuussa 2015. Nimen vaihdon yhteydessä julkistettiin uusi kokoonpano sekä ensimmäinen single ”Shut Down with Me”, minkä jälkeen yhtye solmi maailmanlaajuisen levytyssopimuksen Spinefarm Recordsin kanssa.
Yhtyeen musiikissa on vaikutteita niin melodisesta metallista kuin popista ja elektronisesta musiikistakin.
Ember Fallsin esikoisalbumi Welcome to Ember Falls julkaistiin helmikuussa 2017.
Jäsenet

Thomas Grove – laulu
Jay V – lead-kitara
Calu – kitara + murinalaulu
Ace – rummut
Oswald – basso
Jäsenet > Entiset jäsenet:

OneOfHaze – koskettimet (2015–2019)
Julkaisut > Studioalbumit

Welcome to Ember Falls (2017)
Ruins (2021)
Julkaisut > Singlet & EP:t

”Shut Down with Me” (2015, single)
”COE” (2016, single)
"The Cost of Doing Business" (2016, single)
"Heart Shaped Black Scar" (2019, single)
"Divine" (2019, single)
"We Are Become Fire" (2020, single)
"The World is Burning" (2020, single)
"Experiments" (2022, EP)
Fabrizio Schembri

Fabrizio Schembri vuonna 2018.
Fabrizio Schembri (s. 27. tammikuuta 1981) on italialainen yleisurheilija, jonka päälaji on kolmiloikka.
Hän karsiutui sekä Göteborgin EM-kilpailuissa 2006 että Berliinin MM-kilpailuissa 2009. Barcelonan EM-kilpailuissa 2010 hän oli kahdeksas tuloksella 16,73 m, mutta Pariisin sisäratojen EM-kilpailuissa 2011 hän karsiutui, kuten kävi myös saman vuoden Daegun MM-kilpailuissa. Helsingin EM-kilpailuissa 2012 hän oli kymmenes tuloksella 16,40 ja Moskovan MM-kilpailuissa 2013 kahdeksas loikittuaan 16,74.
Schembri voitti Euroopan joukkuemestaruuskilpailujen kolmiloikan 2011. Välimeren kilpailuissa hän on saanut kultaa 2009 ja pronssia 2013. Italian-mestaruuden hän on voittanut kolmiloikassa ulkoradoilla 2009 ja 2013 sekä sisäradoilla 2011. Hän voitti pituushypyn Italian-mestaruuden ulkoradoilla 2012.
Hänen kolmiloikkaennätyksensä on 17,27 m, jonka hän hyppäsi Torinossa 4. kesäkuuta 2009. Sisäradoilla hän on hypännyt 17,12 m Saronnossa 30. tammikuuta 2009. Pituushyppyennätyksensä 782 hän hyppäsi Nembrossa heinäkuussa 2013.
Elegance in Black

| Elegance in Black Diablo |
| --- | --- | --- |

Studioalbumin tiedot
 Studio : Fantom Studio, Tampere
 Julkaistu: 6. marraskuuta 2000
 Tyylilaji: thrash metal, death metal
 Kesto: 42.31
 Levy-yhtiö: Poko
Diablon muut julkaisut
|   | Elegance in Black 2000 | Renaissance 2002 |
Singlet albumilta Elegance in Black
 ”Princess” Julkaistu: 1999
Elegance in Black on metalliyhtye Diablon esikoisalbumi, joka julkaistiin 6. marraskuuta 2000.
Kappaleet

Elegance in Black – 3.51
Princess – 4.14
Triumph of Misery – 3.25
Crusify – 5.31
The Art of Self-Destruction – 4.08
The Beginning of the End – 3.44
Distorted – 3.53
Penetration – 4.31
Core of Lies – 5.29
Dancing Queen (ABBA-cover) – 3.45
Kokoonpano

Rainer Nygård – laulu, kitara
Marko Utriainen – kitara
Aadolf Virtanen – basso
Timo Kemppainen – rummut
Samu Oittinen – äänittäjä
Mikko Karmila – miksaaja (Finnvox)
Miikka Tikka – kansikuva
Arvostelut

Soundi:
Aiheesta muualla

Elegance in Black Discogsissa. (englanniksi)
Albumi Elegance in Black Encyclopaedia Metallum -sivustolla (englanniksi)
Erja Häkkinen

Erja Häkkinen (o.s. Honkanen) (s. 28. lokakuuta 1961 Sippola) on suomalainen televisiojuontaja, malli ja matkaopas, jonka entinen aviomies on F1-maailmanmestari Mika Häkkinen. Syksyllä 2008 Erja oli julkisuudessa Nelosen tv-sarjassa Operaatio Maa, jossa hän osallistui yhdessä muusikko Martti Syrjän kanssa tuulimyllyprojektiin Madagaskarilla. Häkkinen toimii kauneusalan yrittäjänä ostettuaan vuonna 2019 osakkuuden kauneusalan maahantuontiyrityksestä Camilla Aho Oy Ab:stä.
Yksityiselämä

Häkkinen on kotoisin kolmen siskoksen työläisperheestä Kymenlaaksosta. Hän vietti lapsuutensa pienessä Inkeroisten Marinkylässä Sippolassa. Lukion jälkeen hän opiskeli Vaasassa atk:ta ja markkinointia ja muutettuaan Helsinkiin hän hakeutui mallin töihin. 21-vuotiaana hän muutti Pariisiin työskennellen siellä mallina ja toimi jonkun aikaa myös matkaoppaana Espanjassa. Mika Häkkinen ja Erja Honkanen tapasivat vuonna 1995 Nizzassa. Honkanen toimi tuolloin siellä matkaoppaana. Vuonna 1998 parin häät vietettiin kahteen kertaan: 30. toukokuuta 1998 pari avioitui Monacossa siviilimenoin, mutta varsinaiset hääjuhlat pidettiin 13. kesäkuuta Porvoossa. Myöhemmin Lasse Erolan kirjoittamasta kirjassa kerrottiin, että Keke Rosberg oli kehottanut Häkkistä hankkimaan Monacossa siviilivihkimisen ennen Suomen kirkkohäitä, koska näin pariskunnalle tulisi automaattinen avioehto.
Häkkiset olivat runsaasti keltaisen lehdistön aiheissa ja erohuhuja liikkui vuosien varrella useita kertoja. Ilta-Sanomien mukaan pariskunnan välit alkoivat mutkistua, kun Mika Häkkinen lopetti uransa DTM-sarjassa syksyllä 2007. Heidän erostaan tiedotettiin 6. helmikuuta 2008.
Parilla on kaksi lasta, Hugo ja Aina-Julia. Erja Häkkinen ja lapset asuivat eron jälkeen Monacossa ja sitten Pariisissa. Häkkinen seurustelee elokuva-alalla toimivan Mika Karttusen kanssa.
Aiheesta muualla

Erja Häkkinen Internet Movie Databasessa. (englanniksi)
Eeva-lehden artikkeli: "Erja Häkkinen - Menetykset ovat opettaneet nöyräksi" (Arkistoitu – Internet Archive)
FC Oțelul Galați

Fotbal Club Oțelul Galați on vuonna 1964 perustettu romanialainen jalkapalloseura, jonka kotipaikka on Galați. Seura pelaa kaudella 2021-2022 Romanian kolmanneksi korkeimmalla sarjatasolla, Liga III:ssa.
FC Oțelul Galați voitti ensimmäisen Romanian mestaruuden kaudella 2010–2011. Voittonsa ansiosta se pääsi Mestarien liigan lohkovaiheeseen kaudella 2011–2012.
Aiheesta muualla

Seuran viralliset sivut
Dytikí Máni

| Dytikí Máni Dytikí Mánin kunta Δυτική Μάνη Δήμος Δυτικής Μάνης |
| --- | --- |
 Kunnan sijainti
 Dytikí Máni
 Koordinaatit: 36°51′N, 22°16′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Hallinto:  
 – Asutustyyppi:  kunta
 – Kallikrates-koodi:  4402
 – Kuntakeskus:  Kardamýli
Pinta-ala:  
 – Kokonaispinta-ala:  406,1 km²
Väkiluku (2011):  6 945
 – Väestötiheys:  17,10 as./km²
Aikavyöhyke:  UTC+2
 – Kesäaika:  UTC+3
 
 www.dimosdytikismanis.gr 
Infobox OKVirheellinen NIMI-arvo: 
Dytikí Máni (kreik. Δυτική Μάνη eli Δήμος Δυτικής Μάνης, Dímos Dytikís Mánis) on Kreikan kunta, joka sijaitsee Messenian alueyksikössä Peloponnesoksen alueella. Kunnan pinta-ala on 406,1 neliökilometriä ja väkiluku 6 945 (vuonna 2011). Kunnan kuntakeskus on Kardamýli.
Dytikí Máni, "Läntinen Máni", käsittää läntisen osan Mánin niemimaasta, joka on keskimmäinen Peloponnesoksen eteläosan kolmesta niemimaasta. Kuntaan kuuluu myös Merópin saari. Dytikí Mánin kunta syntyi, kun Avía ja Léfktro yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Δυτικής Μάνης. Dytikí Mánin kunnan verkkosivut. (kreikaksi)
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía
Efektiivinen korko

Efektiivinen korko tai sisäinen korko (IRR) on laajasti käytetty menetelmä eri investointivaihtoehtojen välisessä vertailussa.
Efektiivisen koron määritelmä

Efektiivinen korko (IRR = Internal Rate of Return) on se korko, jolla diskontattujen kassavirtojen nykyarvojen summa on nolla. Matemaattisesti esitettynä yhtälö on seuraava:
\sum _{i=1}^{n}{\frac {PV_{i}}{(1+r)^{i}}}=0
PV	= kassatapahtuman suuruus
i	= kassatapahtuman ajankohta
r	= efektiivinen korko.
Efektiiviseen korkoon vaikuttavat tekijät

Efektiiviseen korkoon vaikuttavat seuraavat tekijät:
kassatapahtumien ajankohta
kassatapahtumien summat.
Jos esimerkiksi minkä tahansa luottoon liittyvän tapahtuman summa tai ajankohta muuttuu, on efektiivinen korko aina laskettava uudestaan.
Kassatapahtumien ajankohdat voidaan sopia eri osapuolten välillä tai ne voidaan olettaa. Kuitenkin mitä pitemmälle tulevaisuuteen tapahtumat ajoittuvat, sitä suurempi on niiden toteutumiseen liittyvä epävarmuus.
Kassatapahtumien suuruutta voidaan säädellä eri parametrein (luoton/sijoituksen suuruus, korko, lyhennystapa, käsittelypalkkiot, osingot yms.) tai niiden suuruus voidaan olettaa (sijoitusten realisointiaika ja -hinta yms.).
Efektiivisen koron rajoitteet

Efektiivinen korko ei sisällä kaikkea rahan sijoituksessa tai lainauksessa tarvittavaa tietoa. Se kuvaa ainoastaan tietyn aikataulun toteutumiselle oletetun rahoitusoperaation sisäisen koron, jossa palautuvat varat oletetaan sijoitettavan edelleen efektiivisellä korolla (mikä pitkällä sijoitushorisontilla ei aina ole realistinen arvio).
Efektiivinen korko ei ota huomioon seuraavia ominaisuuksia:
sijoituksen / lainauksen volyymia (esimerkiksi tuhannen ja miljoonan euron samoilla parametreilla tapahtuvan sijoituksen efektiivinen korko on sama
rahan kiertoaikaan ja jälleensijoitukseen liittyviä mahdollisuuksia ja uhkia.